Straler vir ure in afsondering ná kapingsgerugte op pad terug van Mekka
JY LEES NOU Straler vir ure in afsondering ná kapingsgerugte op pad terug van Mekka
Volgens wat berig word, is die vlieënier van Saudia Airlines Dinsdag sowat 32 km van die lughawe in Manilla gewaarsku dat vlug SV872 onder bedreiging is.
Luidens berigte is 'n vlieënier van Saudia Airlines Dinsdag sowat 32 km van die lughawe in Manilla gewaarsku dat vlug SV872 onder bedreiging is. Die vliegtuig het vroeër vanaf Jeddah, Saoedi-Arabië, vertrek en het 15:00 plaaslike tyd geland. Dit is onmiddellik in afsondering geplaas. Luidens berigte is daar 300 passasiers aan boord. Die meeste keer terug ná die jaarlikse pelgrimstog na Mekka.
BREAKING Saudi Airlines #SV872 under threat is isolated at Manila airport https://t.co/hooGwp1KvN pic.twitter.com/JbE6Dx4ssc — AIRLIVE.net (@airlivenet) September 20, 2016
Kort nadat die situasie bekend geraak het, is die passasiers se naasbestaandes op die lughawe ingelig oor die voorval.
NOW ON @ANCALERTS: Relative of a passenger in the isolated Saudia plane now being interviewed via @zhandercayabyab https://t.co/R6IhtNNeIL pic.twitter.com/yD4PfRKMaQ — ABS-CBN News (@ABSCBNNews) September 20, 2016
Teenkapingspersoneel het die vliegtuig na bewering omring.
BREAKING: Saudia #SV872 from Jeddah surrounded by anti-hijacking operatives in Manila. pic.twitter.com/wnBHIA6yHm — Hill news (@vkknkhjh) September 20, 2016
Hoewel die aanloopbaan nie gesluit is nie, was daar wel vlugvertragings weens die voorval.
Van die passasiers is nou besig om die vliegtuig te verlaat. Een van die passasiers se familielede, Sharief Macabando, het glo intussen kontak gemaak met hulle aan boord. Hy dui aan dat almal oukei is.
Die plaaslike nuusagentskap ABS-CBN News het met Lavi Macabando aan boord van die vliegtuig gesels. Volgens Lavi lyk alles normaal binne-in die vliegtuig.
Dié video is glo aan boord van die vliegtuig geneem.
Nadat byna twee uur verloop het sedert die vliegtuig in afsondering geplaas is, het die lugredery aangekondig dat dit 'n vals alarm was.
#Philippines - Saudi Arabian Airlines confirmed the security incident at Manila Airport on flight #SV872 is a false alarm. https://t.co/xVkuhPTSXu — Terror Events (@TerrorEvents) September 20, 2016
Daar word ook beweer dat van die passasiers aanvanklik teruggehou is vanweë moontlike onreëlmatighede met paspoorte. Sommige Indonesiese passasiers gebruik glo Filippynse paspoorte.
Saudi Airlines Flight #SV872 pilot "accidentally" set the plane's transponder to 7500 (hijack), prompting #MIAA) to isolate the plane pic.twitter.com/8CeZit4yt8 — AeroChapter (@AeroChapter) September 20, 2016